open-index/open-wikipedia-markdown huggingface dataset:
Κύπελλο Ελλάδος ποδοσφαίρου ανδρών 1968-69

Η **27η** διοργάνωση του **κυπέλλου Ελλάδας 1968-69** ήταν η μοναδική διοργάνωση κυπέλλου που ανέδειξε τη νικήτρια ομάδα στην κλήρωση, για την ακρίβεια στο στρίψιμο του νομίσματος στη σέντρα του γηπέδου παρουσία των διαιτητών και των αρχηγών των 2 ομάδων, καθώς ο αγώνας και η παράταση ανάμεσα στον Παναθηναϊκό και τον Ολυμπιακό στο Στάδιο Καραϊσκάκη έληξε ισόπαλος 1-1. Ήταν η τελευταία φορά που ίσχυσε αυτή η διαδικασία, καθώς από την επόμενη χρονιά καθιερώθηκε η διαδικασία των πέναλτι. 

Αγωνιστικά μέχρι τον Β' γύρο ίσχυσε η κλήρωση των αγώνων με γεωγραφικά κριτήρια, με μοναδική εξαίρεση το ζευγάρι ανάμεσα στον Πιερικό και το Αιγάλεω. Από τον Γ' γύρο και μετά έγιναν πολύ ενδιαφέροντες αγώνες, με πιο συγκλονιστικούς δύο αγώνες του Εθνικού, ο οποίος απέκλεισε με σκορ 5-4 στην παράταση τον ΠΑΟΚ στον προημιτελικό, για να αποκλειστεί στον ημιτελικό από τον συμπολίτη του Ολυμπιακό, επίσης στην παράταση, με σκορ 4-3.

Στα χαρακτηριστικά της διοργάνωσης ήταν και η ήττα - αποκλεισμός της ΑΕΚ από την Παναχαϊκή με 4-2, αλλά και η μεγάλη δύναμη που έπαιξαν τη χρονιά αυτή οι έδρες, καθώς από τους συνολικά 47 αγώνες από την τελευταία φάση των προκριματικών γύρων και μετά, μόνο σε 8 αγώνες την πρόκριση κατάφεραν να πάρουν οι φιλοξενούμενες ομάδες. Για 5η φορά κατά τα τελευταία 8 χρόνια, πρώτος σκόρερ της διοργάνωσης αναδείχθηκε ο Γιώργος Σιδέρης (9 γκολ). Με την κατάκτηση του κυπέλλου, ο Παναθηναϊκός έφτασε παράλληλα και στην κατάκτηση του πρώτου νταμπλ της ιστορίας του.

## Οι αγώνες (από την τελευταία φάση των προκριματικών γύρων και μετά)

## Ο τελικός

* Πειραιάς, Στάδιο Καραϊσκάκη, Τετάρτη 9 Ιουλίου 1969
* 24px **[[Παναθηναϊκός (ποδόσφαιρο)|Παναθηναϊκός]]** -  Ολυμπιακός **1-1 ([[παράταση]])**, κλήρωση υπέρ Παναθηναϊκού (κανονικός αγώνας: 1-1, ημίχρονο: 0-0)
* **Σκόρερς**: Δομάζος (55' 13px|Πετυχημένο φάουλ) -- Γ. Σιδέρης (49' 13px|Πετυχημένο σουτ)
* **Αποβολές**: 51' 10px Μητρόπουλος -- 77' 10px Μποτίνος
* **Διαιτητής**: Χρήστος Μίχας (Αθήνας) -- Επόπτες: Αμπατζόγλου, Φακής
* **Θεατές**: 39.000

## Παραπομπές


Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1968-1969
Ρόμπσον Περέιρα ντε Αντράντε Ρομπίνιο

Ο **Ρόμπσον Περέιρα ντε Αντράντε**, γνωστός και ως **Ρομπίνιο**, είναι επαγγελματίας Βραζιλιάνος ποδοσφαιριστής, γεννημένος στις 29 Ιουλίου, 1976 και αγωνίζεται ως αμυντικός. Ήρθε στην Ελλάδα το 2002 για την ομάδα της Καβάλας, όπου και αγωνίστηκε για τρία χρόνια. Μεταπήδησε το 2005 στον Πανθρακικό, που μαζί του ανέβηκε δύο κατηγορίες απο την Γ' Εθνική στην Β' Εθνική και ακολούθως στην Σούπερ λίγκ.Το 2009 έμεινε ελέυθερος απο την ομάδα της Κομοτηνής και υπέγραψε συμβόλαιο συνεργασίας με την Δόξα Δράμας αλλά το 2010 μετά απο μια μέτρια χρονιά το συμβόλαιο του βραζιλιάνου λήθηκε κοινή συναινέση με την Δόξα Δράμας.Τον Αύγουστο του 2010 ο Ρόμπσον Περέιρα ΝτεΑντράντε υπέγραψε συμβόλαιο συνεργασίας με τον Ιωνικό Νικαίας το οποίο όμως λύθηκε έχοντας μόλις 1 επίσημη συμμετοχή.Συνεχίζει την καρίερα πλέον σε ερασιτεχνικό επίπεδο.

## Εξωτερικοί σύνδεσμοι - Πηγές

*Ρομπίνιο, στην ιστοσελίδα transfermarkt.de  (γερμανικά)
*Ρομπίνιο Στατιστικά του στην Ελλάδα

Κατηγορία:Αμυντικοί ποδοσφαιριστές
Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Χερτζ

Με το όνομα **χερτζ** ή **χερτς** ονομάζεται στη Φυσική, η μονάδα μέτρησης συχνότητας οποιουδήποτε σύντομου περιοδικού φαινομένου. Η μονάδα, που συμβολίζεται διεθνώς με τα λατινικά γράμματα **Hz**, αφορά περίοδο ενός δευτερολέπτου και είναι ίση με «ένα κύκλο ανά δευτερόλεπτο». Με πιο απλά λόγια, συχνότητα ενός χερτζ σημαίνει ότι το φαινόμενο που μελετάμε συμβαίνει μια φορά το δευτερόλεπτο, ή διαφορετικά ότι μια πλήρης ταλάντωση ολοκληρώνεται σε χρόνο ενός δευτερολέπτου. Το χερτζ ανήκει στο Διεθνές Σύστημα Μονάδων μέτρησης.

Σε μονάδες χερτζ μετρώνται οι συχνότητες τόσο των μηχανικών περιόδων όπως οι ταλαντώσεις, τα κύματα κ.λπ. όσο και των εναλλασσόμενων ηλεκτρικών ρευμάτων, των ηλεκτρομαγνητικών κυμάτων (φως, ραδιοκύματα κ.λπ) καθώς και των ηχητικών κυμάτων.

Το όνομα της μονάδας αυτής προτάθηκε στην αρχή της δεκαετίας του 1920 από Γερμανούς φυσικούς προς τιμή του μεγάλου φυσικού του 19ου αιώνα, του **[[Χάινριχ Χερτζ]]**, που εργάστηκε πάνω στα ηλεκτρομαγνητικά κύματα. Η μονάδα τέθηκε σε ισχύ από την Διεθνή Ηλεκτροτεχνική Εταιρεία τον Οκτώβριο του 1933 προς αντικατάσταση της προηγούμενης ισότιμης μονάδας «κύκλος ανά δευτερόλεπτο» που συνεχίζει παρά ταύτα να χρησιμοποιείται μέχρι και σήμερα.Κ.Σ

Σημειώνεται ότι σε κάποιες σπάνιες περιπτώσεις χρησιμοποιείται αντ΄ αυτών και η μονάδα φρενέλ (Fresnel), η οποία είναι πολλαπλάσια του χερτζ, και της οποίας μία μονάδα ισούται με 1012 Hz.




## Ιστορία
Το Χερτζ ονομάστηκε έτσι προς τιμήν του Γερμανού φυσικού Χάινριχ Χερτζ (*Heinrich Hertz*, 1857-1894), ο οποίος έκανε σημαντικές επιστημονικές ανακαλύψεις στην ηλεκρομαγνητική επιστήμη. Το όνομα καθιερώθηκε από την Διεθνή Ηλεκτροτεχνική Επιτροπή το 1930. Υιοθετίθηκε απο την Γενική Διάσκεψη Μετρών και Σταθμών (*Conférence générale des poids et mesures*) το 1960, αντικαθιστώντας την προηγούμενη μονάδα μέτρησης, κύκλοι ανά δευτερόλεπτο, μαζί με τα σχετικά πολλαπλάσια του, (kc/s, Mc/s και kMc/s).Ο όρος κύκλους ανά δευτερόλεπτο αντικαταστάθηκε σε μεγάλο βαθμό από τον Χερτζ τη δεκαετία του 1970.

## Εφαρμογές

### Δόνηση
Ο ήχος ταξιδεύει κατά μήκος ενός κύματος το οποίο δημιουργείται από τις ταλαντώσεις της πίεσης. Οι άνθρωποι αντιλαμβάνονται την συχνότητα των ηχητικών κυμάτων. Κάθε μουσική νότα αντιστοιχεί σε μια συγκεκριμένη συχνότητα, η οποία μπορεί να μετρηθεί σε χερτζ. Το αυτί ενός βρέφους μπορεί να αντιληφθεί συχνότητες που κυμαίνονται απο 20 χερτζ μέχρι 20.000 χερτζ: ο μέσος ενήλικος μπορεί να ακούσει ήχους ανάμεσα στα 20 χερτζ και 16.000 χερτζ.Το φάσμα των υπερήχων υψηλής έντασης και άλλων φυσικών δονήσεων όπως μοριακές δονήσεις εκτείνεται στην περιοχή των μεγαχέρτς και πάνω.

## Παραπομπές


Κατηγορία:Μονάδες συχνότητας
Κατηγορία:Παραγόμενες μονάδες του SI
Clannad

Οι **Clannad** είναι ροκ/φολκ μουσικό συγκρότημα από το Ντόνεγκαλ της Ιρλανδίας. Η μουσική τους έχει περιγραφεί ποικιλοτρόπως, καθώς συμπεριλαμβάνει στοιχεία από τη φολκ και τη φολκ ροκ, την ιρλανδική και κελτική μουσική και τη New Age. Τραγουδούν σε διάφορες γλώσσες, συμπεριλαμβανομένων των αγγλικών, των λατινικών, γαελικών, τη γλώσσας των Μοϊκανών και προ πάντων της μητρικής τους γλώσσας, της ιρλανδικής. Από τους Clannad ξεκίνησε την καριέρα της η ιρλανδή μουσικός Ένια.

## Δισκογραφία
* 1973 – *Clannad (The Pretty Maid)* 
* 1975 – *Clannad 2* 
* 1976 – *Dúlamán* 
* 1980 – *Crann Úll*
* 1982 – *Fuaim*
* 1983 – *Magical Ring*
* 1984 – *Legend*
* 1985 – *Macalla*
* 1987 – *Sirius* 
* 1988 – *Atlantic Realm* [soundtrack]
* 1989 – *The Angel and the Soldier Boy* [soundtrack]
* 1990 – *Anam* 
* 1993 – *Banba* 
* 1996 – *Lore*
* 1997 – *Landmarks*

## Εξωτερικοί σύνδεσμοι

Κατηγορία:Οικογενειακά μουσικά συγκροτήματα
Κατηγορία:Ιρλανδικά μουσικά συγκροτήματα
Κατηγορία:Βραβευμένοι με BAFTA
Ταύρος των Φαρνέζε

Ο **Ταύρος των Φαρνέζε** είναι ένα ογκώδες γλυπτό που αποδίδεται στους καλλιτέχνες, Απολλώνιο από τις Τράλλεις και Ταυρίσκο. Θεωρείται από πολλούς μελετητές το μεγαλύτερο ενιαίο γλυπτό που έχει διασωθεί από την αρχαιότητα. 

Σχετικές πληροφορίες μας παρέχει στο έργο του ο Πλίνιος ο Πρεσβύτερος. Αναφέρει πως οι καλλιτέχνες έλαβαν την παραγγελία για το έργο τους προς τα τέλη του 2ου αιώνα π.Χ. και πως το λάξεψαν σε ένα ενιαίο κομμάτι μάρμαρο. Στην ιταλική χερσόννησο μεταφέρθηκε από τη Ρόδο, αποτελώντας κατόπιν τμήμα της μεγαλειώδους συλλογής του Ασίνιου Πόλλιο, ενός Ρωμαίου πολιτικού που έζησε κατά τη μεταβατική περίοδο από τη Δημοκρατία στο Πριγκιπάτο. 

Το κολοσσιαίο αυτό γλυπτό αναπαριστά το μύθο της Δίρκης, συζύγου του Λύκου, Βασιλιά της Θήβας. Τη Δίρκη έδεσαν σε έναν αφηνιασμένο ταύρο οι γιοι της Αντιόπης, Αμφίονας και Ζήθος, οι οποίοι θέλησαν να την εκδικηθούν για την κακομεταχείρηση που είχε επιφυλάξει στη μητέρα τους. Τη σκηνή παρακολουθούν ένας βοσκός κι ένα σκυλί, ενώ πίσω στέκεται η ίδια η Αντιόπη κρατώντας ένα δόρυ.

Το έργο ανακαλύφθηκε εκ νέου το 1546 στα Λουτρά του Καρακάλλα στη Ρώμη, κατά τη διάρκεια ανασκαφών που είχε παραγγείλει ο Πάπας Παύλος Γ', κατά κόσμον Αλεσάντρο Φαρνέζε, ελπίζοντας να ανακαλύψει αρχαιότητες για να στολίσει με αυτές την κατοικία του. Το 1788 μεταφέρθηκε στη Νάπολη με πλοίο, όπου και τοποθετήθηκε στην Villa Comunale μέχρι το 1826. Σήμερα φυλάσσεται στο Αρχαιολογικό Μουσείο της πόλης.

## Εξωτερικοί σύνδεσμοι

*  Το έργο στην ιστοσελίδα του Αρχαιολογικού Μουσείου της Νάπολης.
* Μεγενθυμένη εικόνα από άλλη οπτική γωνία.

Κατηγορία:Αρχαία ελληνικά αγάλματα
Κατηγορία:Ελληνιστική τέχνη
Κατηγορία:Εκθέματα στο Εθνικό Αρχαιολογικό Μουσείο της Νάπολι
Κατηγορία:Ρωμαϊκά γλυπτά του 2ου αιώνα
Κύπελλο Ελλάδος ποδοσφαίρου ανδρών 1962-63

Η **21η** διοργάνωση του **κυπέλλου Ελλάδας 1962-63** ήταν μια διοργάνωση με αρκετά ενδιαφέρουσες αναματρήσεις, αλλά και εκπλήξεις. Χωρίς αγώνες ως τη φάση των "32" έφτασαν οι 16 ομάδες της φάσης των "16" της προηγούμενης χρονιάς (1961-62). Από της ομάδες Α' εθνικής εκείνης της χρονιάς αναγκάστηκαν να περάσουν από προκριματικούς αγώνες οι Παναιγιάλειος, Προοδευτική, Φωστήρας και Α.Ο. Αιγάλεω, με το τελευταίο να δέχεται τον αποκλεισμό-έκπληξη από τον Ποσειδώνα Γλυφάδας, σωματείο της Α' ΕΠΣ Αθηνών δύο κατηγορίες χαμηλότερα.

Θύμα αποκλεισμού στη συνέχεια έπεσε και ο ΠΑΟΚ γνωρίζοντας την ήττα από τον Αβέρωφ Ιωαννίνων (ομάδα πρόγονο του μετέπειτα ΠΑΣ Γιάννινα) φτάνοντας στη συνέχεια ως τον ημιτελικό της διοργάνωσης, ενώ ο Άρης κατάφερε να αποκλείσει διαδοχικά τους Ηρακλή και ΑΕΚ. Σ' έναν συγκλονιστικό προημιτελικό ο Ολυμπιακός απέκλεισε εκτός έδρας με το εντυπωσιακό σκορ 5-3 τον Παναθηναϊκό, σ' ένα ματς όπου οι "πράσινοι" προηγήθηκαν 3 φορές στο σκορ, αλλά οι "ερυθρόλευκοι" ισοφάρισαν αντίστοιχα 3 φορές για να πάρουν στο τέλος τη νίκη. Στον αντίποδα, ο Πιερικός απέκλεισε στον άλλον προημιτελικό την Νίκη Βόλου με σκορ 2-3, ενώ συνέτριψε στον ημιτελικό τον Αβέρωφ Ιωαννίνων με σκορ 4-0 και προκρίθηκε στον τελικό.

Στον τελικό έπαιξαν ο Ολυμπιακός (για 12η φορά σε τελικό τα τελευταία 13 χρόνια) και για πρώτη και μοναδική φορά ως τώρα στην ιστορία του ο Πιερικός, ένας μόλις 2 ετών ιδρυθείς σύλλογος (προήλθε το 1961 από τη συγχώνευση των Μέγα Αλέξανδρου και Όλυμπου Κατερίνης). Στο γήπεδο της Λεωφόρου Αλεξάνδρας διεξήχθη για πρώτη φορά στην ιστορία του θεσμού νυχτερινός τελικός κυπέλλου υπό το φως προβολέων και η ομάδα του Πειραιά έφτασε στην κατάκτησή του με νίκη 3-0 επί της ομάδας της Κατερίνης.

## Οι αγώνες (από τη φάση των 32 και μετά)

## Ο τελικός

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1962-1963
Koste Seselwa

Το τραγούδι **Koste Seselwa** (*Ελάτε μαζί όλοι οι κάτοικοι των Σεϋχελλών*) είναι ο εθνικός ύμνος των Σεϋχελλών. Η μουσική και οι στίχοι είναι του Νταβίντ Φρανσουά Μαρκ Αντρέ και του Ζωρζ Σαρλ Ρομπέρ Παγιέ. Καθιερώθηκε ως εθνικός ύμνος το 1996.

## Στίχοι
:Sesel ou menm nou sel patri.
:Kot nou viv dan larmoni.
:Lazwa, lanmour ek lape.
:Nou remersye Bondye.

:Preserv labote nou pei.
:Larises nou losean.
:En leritaz byen presye.
:Pour boner nou zanfan.

:Reste touzour dan linite.
:Fer monte nou paviyon.
:Ansanm pou tou leternite.
:Koste Seselwa.

### Ελληνική μετάφραση
:Σεϋχέλλες η μόνη μας πατρίδα 
:Όπου ζούμε αρμονικά
:Με ευτυχία, αγάπη και ειρήνη
:Ευχαριστείστε τον Θεό.

:Προστατέψτε την ομορφιά της χώρας μας
:Ο πλούτος των ωκεανών μας
:Μια πολύτιμη κληρονομιά
:Για την ευτυχία των παιδιών μας.

:Ζήστε για πάντα αρμονικά
:Υψώστε τη σημαία μας
:Όλοι μαζί και για πάντα
:Ελάτε μαζί όλοι οι Σεσελουά.

## Παραπομπές


Κατηγορία:Εθνικά σύμβολα των Σεϋχελλών
Κατηγορία:Εθνικοί ύμνοι
Ζοζέφ Μπελμόν

Ο **Ζοζέφ Μπελμόν**  ή αγγλικά: **Τζόζεφ Μπέλμοντ**,  (Joseph Belmont, 1947-2022) ήταν πολιτικός από τις Σεϋχέλλες και 2ος Αντιπρόεδρος της χώρας, από το 2004 ως το 2010. Έγινε αντιπρόεδρος έπειτα από την παραίτηση του προέδρου Φρανς-Αλμπέρ Ρενέ και την ανάληψη της προεδρίας από τον έως τότε αντιπρόεδρο, Τζέιμς Μισέλ. Είναι ηγετικό στέλεχος του κόμματος Προοδευτικό Λαϊκό Μέτωπο των Σεϋχελλών (SPPF)

## Πολιτική καριέρα
Γεννήθηκε στο Γκραντ Ανς του νησιού Μαέ την 1η Ιουνίου του 1947.

Την περίοδο από το 1982 ως το 1985 χρημάτισε υπουργός Εργασίας και Κοινωνικής Ασφαλείας. Την επόμενη δεκαετία έγινε ξανά υπουργός σε διάφορα χαρτοφυλάκια, μεταξύ των οποίων εκείνα της Υγείας, των Κοινωνικών Υπηρεσιών και της Δημόσιας Διοίκησης. Από το 1993 ως το 1996 ήταν δεύτερος τη τάξει υπουργός. Το 1998 και για έναν χρόνο θήτευσε στο υπουργείο Βιομηχανίας και Διεθνών Επιχειρήσεων. Στη συνέχεια ανέλαβε υπουργός Οικισμού και επί της Χρήσεως Γης σε ανασχηματισμό της κυβέρνησης, το Δεκέμβριο του 1999. Έπειτα από 4 χρόνια στο τελευταίο χαρτοφυλάκιο, ανέλαβε υπουργός Τουρισμού στις αρχές του 2004.

## Αντιπρόεδρος
Ο Μπελμόν ορκίστηκε αντιπρόεδρος στις 16 Απριλίου του 2004. Παράλληλα διατήρησε και το υπουργείο Τουρισμού , καθώς επίσης και το χαρτοφυλάκιο της Δημόσιας Διοίκησης. Αργότερα, έγινε και υπουργός Εσωτερικών. Έπειτα από τη διεξαγωγή των προεδρικών εκλογών, τον Ιούλιο του 2006 ο πρόεδρος Μισέλ επανεξελέγη και ο Μπελμόν παρέμεινε αντιπρόεδρος.

## Θάνατος
Απεβίωσε στη Βικτόρια στις 28 Ιανουαρίου 2022.

## Παραπομπές


Μπελμον
Βικτώρια (Σεϋχέλλες)

thumb|200px|right|Ο πύργος και το ρολόι, στο κέντρο της πόλης.

Η **Βικτώρια** (Victoria, μερικές φορές αποκαλείται και Port Victoria) είναι πόλη και πρωτεύουσα των Σεϋχελλών. Η θέση της είναι στο νοτιοανατολικό άκρο της νήσου Μαέ, που αποτελεί και το κυριότερο νησί στο αρχιπέλαγος. Αποτελεί έδρα διεθνούς αεροδρομίου από το 1971. Η ίδρυση της πόλης έγινε αρχικά από τους Βρετανούς για να γίνει έδρα της αποικιακής κυβέρνησης του Ηνωμένου Βασιλείου.

## Πληθυσμός
Η πόλη αριθμεί 24.970 κατοίκους, με βάση στοιχεία του 2002. Αυτό ισοδυναμεί κατά προσέγγιση στο ένα τρίτο του συνολικού πληθυσμού της νησιωτικής χώρας.

## Οικονομία
Η οικονομία βασίζεται στη γεωργία, στο εμπόριο και στην αλιεία. Τα κύρια προϊόντα που εξάγονται από το λιμάνι είναι βανίλια, καρύδες, έλαιο από καρύδα, όστρακα χελώνας, σαπούνι και γκουανό.

## Αξιοθέατα
Στην πόλη δεσπόζει ο πύργος του ρολογιού που θυμίζει εκείνο το ρολόι του Λιτλ Μπεν στο Λονδίνο. Επίσης, σημαντικά κτήρια είναι το Δικαστικό Μέγαρο, οι Βοτανικοί Κήποι της πρωτεύουσας, το Εθνικό Ιστορικό Μουσείο και η Αγορά του Σερ Σέλουιν Σέλουιν-Κλαρκ. Η πόλη επίσης στεγάζει το πολυτεχνείο, το εθνικό γήπεδο και στα ανατολικά της πόλης βρίσκεται ένα εσώτερο λιμάνι, γύρω από το οποίο γίνεται αλιεία και κονσερβοποίηση τόνου. Μια από τις μεγαλύτερες γέφυρες της πόλης καταστράφηκε στη διάρκεια του τσουνάμι του 2004, που έπληξε τον Ινδικό Ωκεανό.

## Διοικητικά και πολιτικά θέματα
Η Μείζων Βικτώρια περικλείει 8 από τις συνολικά 25 επαρχίες των Σεϋχελλών, που είναι οι εξής:

# Λα Ριβιέρ Ανγκλέζ (La Riviere Anglaise), δηλ. Αγγλικό Ποτάμι
# Μον Μπιξτόν (Mont Buxton)
# Σαν Λουί
# Μπελ Αιρ (Bel Air)
# Μον Φλερί (Mont Fleuri)
# Ρος Καϊμάν (Roche Caiman)
# Λε Μαμέλ (Les Mamelles)
# Πλεζάνς (Plaisance)

## Δείτε επίσης
* Εθνική Βιβλιοθήκη των Σεϋχελλών

## Παραπομπές


## Εξωτερικοί σύνδεσμοι

* Λιμεναρχείο Σεϋχελλών

Κατηγορία:Γεωγραφία των Σεϋχελλών
Κατηγορία:Πρωτεύουσες της Αφρικής
Χαλκός (μυθολογία)

Στην ελληνική μυθολογία με το όνομα **Χαλκός** είναι γνωστός ένας γιος του Αθάμαντα και (μάλλον) της Ινούς, της δεύτερης από τις τρεις συζύγους του. Ομοθαλή αδέλφια του Χαλκού ήταν ο Λέαρχος και ο Μελικέρτης, ενώ ετεροθαλή ο Φρίξος και η Έλλη, ο Λεύκωνας, ο Ερύθριος, ο Σχοινέας και ο Πτώος. Ο Χαλκός μυθολογείται ότι υπήρξε ο εφευρέτης του σημαντικότερου αμυντικού όπλου της αρχαιότητας, της ασπίδας.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Χαλκος
Δημοφών (εξάδελφος και επίτροπος του Δημοσθένη)

Ο **Δημοφών** ήταν Αθηναίος, και συγκεκριμένα από την Παιανία, γιος του Δήμωνα, εξάδελφος του ρήτορα Δημοσθένη και ένας από τους τρεις επιτρόπους του, όταν αυτός ήταν ανήλικος. 

Ο πατέρας του Δημοσθένη ήταν πολύ πλούσιος, κύριος δύο μεγάλων εργαστηρίων, σε ένα από τα οποία κατασκευάζονταν όπλα και μαχαίρια. Πέθανε όταν ο Δημοσθένης ήταν μόλις επτά ετών, αφήνοντας αρκετά μεγάλη, για την εποχή εκείνη, περιουσία δεκατεσσάρων ταλάντων. 

Επίτροποι ή κηδεμόνες του μικρού Δημοσθένη είχαν ορισθεί ο στενός φίλος του θανόντα πατέρα, ο Θηριππίδης, και οι ανεψιοί του Άφοβος και Δημοφών, οι οποίοι, όλοι τους, ήταν αρκετά εύποροι. Οι τρεις επίτροποι αποδείχθηκαν αφενός μεν πλεονέκτες, αφετέρου δε αμελείς στα καθήκοντά τους. Ενώ επωφελήθηκαν από όσα όριζε γι’ αυτούς η διαθήκη και εισέπρατταν την αμοιβή που δικαιούντο λόγω της ιδιότητάς τους, δεν μερίμνησαν να είναι συνεπείς στις υποχρεώσεις που συνεπαγόταν η επιτροπεία αυτή. Διαχειρίστηκαν τελείως ασυνείδητα τα χρήματα της περιουσίας, με αποτέλεσμα να χαθεί σχεδόν όλη, ενώ, παράλληλα, παραμέλησαν και τα εργαστήρια, με αποτέλεσμα να εξανεμισθεί η αξία του. Οχυρωμένοι πίσω από τη διαθήκη, αδιαφορούσαν τελείως για τα παράπονα που εξέφραζε η μητέρα του Δημοσθένη, αλλά και για τις συστάσεις ή και την αγανάκτηση φίλων και γνωστών. 

Η όλη κατάσταση, όμως, είχε και ένα ευχάριστο αποτέλεσμα: ο σφετερισμός της πατρικής κληρονομιάς αποτέλεσε την αιτία να στραφεί ο Δημοσθένης προς τη ρητορική, έχοντας ως σκοπό, τουλάχιστον αρχικώς, να κινήσει δικαστικό αγώνα κατά των επιτρόπων, κάτι που έκανε, πράγματι, μετά την ενηλικίωσή του.

## Παραπομπές


## Πηγές
* Μεγάλη Ελληνική Εγκυκλοπαίδεια (Πυρσού)
* Εγκυκλοπαίδεια Πάπυρος – Λαρούς

Κατηγορία:Αρχαίοι Αθηναίοι
Δημοφών (Αθηναίος στρατηγός)

Ο **Δημοφών** ήταν αρχαίος Αθηναίος στρατηγός που έζησε τον 4ο π.Χ. αιώνα και που με δική του πρωτοβουλία βοήθησε, το 379 π.Χ., μαζί με τον Χαβρία, την απελευθέρωση των Θηβών από την κυριαρχία της ολιγαρχικής φατρίας που είχαν επιβάλλει στη Θήβα οι Λακεδαιμόνιοι. 

Συγκεκριμένα, ο Χαβρίας κατέλαβε την πάροδο των Ελευθερών για να εμποδίσει τον στρατό των Λακεδαιμονίων να περάσει από τη στενή εκείνη διάβαση. Τότε ο Δημοφών, που είχε σταλθεί να παρακολουθεί τα όσα συνέβαιναν, χωρίς, όμως, να έχει εντολή να αναμειχθεί με οποιονδήποτε τρόπο, πήρε την πρωτοβουλία και εισέβαλε από την Αττική στη Βοιωτία και βοήθησε τους Θηβαίους. Είναι άγνωστο αν καταδικάσθηκε και αυτός για αυτή του την αυθαίρετη ενέργεια .

## Παραπομπές


## Πηγές
*Εγκυκλοπαίδεια Δομή 
*Εγκυκλοπαίδεια Ηλίου
*Μεγάλη Ελληνική Εγκυκλοπαίδεια (Πυρσού)

Κατηγορία:Αρχαίοι Έλληνες στρατηγοί

Κατηγορία:Αρχαίοι Αθηναίοι
Κύπελλο Ελλάδος ποδοσφαίρου ανδρών 1967-68

Στην **26η** διεξαγωγή του **[[Κύπελλο Ελλάδας (ποδόσφαιρο ανδρών)|κυπέλλου Ελλάδας]] 1967-68** μετείχαν 18 ομάδες Α΄ Εθνικής, 32 της Β΄ και τα ερασιτεχνικά σωματεία των ανά νομό τοπικών ενώσεων. Για πρώτη φορά στην ιστορία του θεσμού μετείχε και κυπριακός σύλλογος (ο Ολυμπιακός Λευκωσίας στην προκειμένη περίπτωση), γεγονός που συνεχίστηκε έως την αγωνιστική περίοδο 1973-74, καθώς επί δικτατορίας μετείχε κάθε χρόνο από ένας σύλλογος του νησιού στο πρωτάθλημα της ελληνικής Α΄ κατηγορίας.

Το Κύπελλο πήγε στον Πειραιά αφού ο Ολυμπιακός επικράτησε στον ημιτελικό της Α.Ε.Κ. 2-1 και στον τελικό (21 Ιουλίου) του Παναθηναϊκού 1-0 .  

## Η διοργάνωση
Μέχρι τη φάση των "32" τα ζευγάρια των αγώνων προέκυπταν με γεωγραφικά κριτήρια ενώ από τον Γ' γύρο η κλήρωση υπήρξε ελεύθερη. Οι 16 ομάδες που είχαν φτάσει ως τον Γ' γύρο της προηγούμενης χρονιάς προκρίθηκαν χωρίς αγώνες ως τους "32", ενώ οι υπόλοιπες υποχρεώθηκαν να δώσουν μια σειρά προκριματικών αγώνων. Ανάμεσα σ' αυτές ήταν ο ΠΑΟΚ και ο Άρης, οι οποίοι στη συνέχεια συνάντησαν αρκετές δυσκολίες και χρειάστηκαν ακόμη και την τύχη ώστε να προκριθούν στην κλήρωση σε βάρος ομάδων Β' Εθνικής.

Στις εκπλήξεις είχαμε τον αποκλεισμό του Ολυμπιακού Βόλου, ομάδα Α΄ Εθνικής, από την Αναγέννηση Καρδίτσας που αγωνιζόταν στο πρωτάθλημα Ε.Π.Σ. Θεσσαλίας, με την ομάδα της Καρδίτσας να νικάει την ομάδα του Βόλου στο Θεσσαλικό ντέρμπι με 1-0.

Περισσότερο ενδιαφέρων γύρος υπήρξε ο προημιτελικός, εκεί όπου 2 αγώνες (ΠΑΟΚ - Παναθηναϊκού και Απόλλωνα Αθηνών - Εθνικού) διακόπηκαν σε βάρος των διαμαρτυρομένων για τη διαιτησία γηπεδούχων και περίπου στο ίδιο σημείο της παράτασης, η ΑΕΚ νίκησε τον Πανιώνιο, αλλά και ο Ολυμπιακός συνέτριψε στην Πάτρα την Παναχαϊκή με το εντυπωσιακό σκορ 3-8, αν και η γηπεδούχος ομάδα είχε προηγηθεί με 3-1. Και οι τέσσερις φιλοξενούμενες ομάδες αυτού του γύρου κατάφεραν να πάρουν την πρόκριση.

Στον τελικό έφτασαν για μία φορά ακόμα ο Ολυμπιακός και ο Παναθηναϊκός, με τον τελικό να διεξάγεται στη Λεωφόρο Αλεξάνδρας (έδρα του Παναθηναϊκού), αλλά οι "ερυθρόλευκοι" να σηκώνουν τελικά το κύπελλο με νίκη 1-0.

## Οι αγώνες (από την τελευταία φάση των προκριματικών γύρων και μετά)

1 διακόπηκε στο 115' σε βάρος των γηπεδούχων και με το αποτέλεσμα να κατακυρώνεται ως τελικό
2 διακόπηκε στο 114' σε βάρος των γηπεδούχων και με το αποτέλεσμα να κατακυρώνεται ως τελικό.

## Ο τελικός

Συνθέσεις
**Παναθηναϊκός**: Οικονομόπουλος - Καμάρας, Αθανασόπουλος, Δημητρίου, Σούρπης - Μπέλλης, Πυτιχούτης - Σακελλαρίδης, Ροκίδης, Δομάζος 08px|Αρχηγός ποδοσφαιρικής ομάδας, Φυλακούρης
: Προπονητής:  Χουάν Χόχμπεργκ.

**Ολυμπιακός**: Ξαρχάκος - Γκαϊτατζής, Παυλίδης, Ζαντέρογλου - Αγανιάν, Ν. Σιδέρης - Βασιλείου ( ), Στολίγκας, Γ. Σιδέρης 08px|Αρχηγός ποδοσφαιρικής ομάδας, Γιούτσος ( ), Μποτίνος
: Προπονητής: Σούλης Κίνλεϊ.

## Παραπομπές


## Πηγές
*

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1967-1968
Δανισμενδίδες

Οι **Ντανισμεντίδες** ή **Δανισμενδίδες** (*Τανισμάνιοι* στις βυζαντινές πηγές) υπήρξαν τουρκική δυναστεία, που κυριάρχησε στην κεντρική και ανατολική Μικρά Ασία, κατά την περιόδο 1071-1178 μ.Χ. Ήταν χωρισμένη σε δύο μεγάλους κλάδους: της Σεβάστειας (1071-1174) και της Μελιτηνής (1142-1178). Ήταν οι πρώτοι που οργάνωσαν μουσουλμανικό κράτος στη Μικρά Ασία με την ονομασία «Ρουμ» (δηλαδή χώρα των Ρωμαίων), και κυριάρχησαν κατά διαστήματα και στις πόλεις: Καισάρεια της Καππαδοκίας και Κασταμονή του Πόντου. Ύστερα από πολυετείς συγκρούσεις με τους Ρωμαίους (Βυζαντινούς) και με τους Σελτζούκους του Ικονίου, υποτάχτηκαν το 1178 στους τελευταίους, που είχαν ηγέτη τον Κιλίτζ Αρσλάν Β'.

right|thumb|300px|Τα εδάφη που κατείχαν οι Ντανισμεντίδες το 1097.

Αξιόλογη υπήρξε η δράση των πρώτων εμίρηδων, των γαζήδων Ντανισμέντ Γαζί (1071-1104) και Γκιουμιουστιγκίν Γαζί (1104-1134), που σημείωσαν στρατιωτικές επιτυχίες κατά των Σταυροφόρων, των Σελτζούκων, και των Αρμενίων της Κιλικίας. Μετά την κατάκτηση της Καισάρειας, της Άγκυρας και της Κασταμονής, ο Ρωμαίος Αυτοκράτορας Ιωάννης Β' Κομνηνός αναγκάστηκε να αναλάβει δράση εναντίον τους, με δύο εκστρατείες το 1130-1135 και το 1139-1140. Το 1131 οι Ρωμαίοι ανακατέλαβαν την Κασταμονή, που όμως ξανάπεσε στα χέρια των Δανισμενδιδών. Ο εμίρης Μεχμέντ (1134-1142) οχύρωσε την Καισάρεια, και κατά τη δεύτερη εκστρατεία του ο Ιωάννης Β' αναγκάστηκε να προωθηθεί μέχρι τη Νεοκαισάρεια του Πόντου, την οποία απέτυχε να ανακαταλάβει. Το 1139-1140 ο Ιωάννης Β' κατάφερε να εκδιώξει τους Δανισμενδίδες από τη Βιθυνία και την Παφλαγονία, απωθώντας τους ώς τη Χαλδία του Πόντου. Το 1141 όμως, οι Ρωμαϊκές δυνάμεις υπέστησαν σοβαρές απώλειες από τον Μεχμέντ, ο οποίος το επόμενο έτος πέθανε. Το τέλος του σήμανε την διαίρεση τού εμιράτου του στις δυναστείες της Σεβάστειας και της Μελιτηνής, που σε λίγες δεκαετίες υποτάχτηκαν στους Σελτζούκους.

Όπως και οι Σελτζούκοι του Ρουμ, έτσι και οι Δανισμενδίδες είχαν σημαντικές πολιτιστικές επιρροές από το Βυζάντιο και τον Ελληνικό πολιτισμό εν γένει. Σε σωζόμενα νομίσματά τους, ο εκάστοτε ηγέτης τους αναφέρεται ως: «εμίρης και σουλτάνος της Ρωμανίας».

## Οίκος του Ντανισμέντ

## Δείτε επίσης
* Τουρκομανικά εμιράτα
* Σελτζούκοι
* Σελτζούκοι του Ρουμ
* Χαζάροι

## Πηγές
* Παγκόσμια Ιστορία. Εκδοτική Αθηνών. Αθήνα 1990. ISBN 960-213-127-6.

## Εξωτερικοί σύνδεσμοι
* 

Ν
Κατηγορία:Μουσουλμανικές δυναστείες
Ζάρακας (βουνό)

**Ζάρακας** ονομάζεται βουνό της Ελλάδας, το οποίο βρίσκεται κοντά στο χωριό Ζάρακες της νότιας Εύβοιας. Το όνομα του προέρχεται από το ήρωα Ζάρακα, ο οποίος ήταν γιος του βασιλιά της Καρύστου Πετραίου. Στους πρόποδες του βρίσκεται ο παραδοσιακός οικισμός Μαχαλάς, που ήταν η παλιά τοποθεσία του χωριού Ζάρακες. Η σημερινή ονομασία του όρους είναι **Βεΐζι** ή **Καθούμενος**. Από τον Ζάρακα μπορεί κανείς να δει το Αιγαίο Πέλαγος και τον νότιο Ευβοϊκό κόλπο. Στο όρος σήμερα βρίσκεται ένα μεγάλο αιολικό πάρκο.

## Εξωτερικοί σύνδεσμοι
Ιστοσελίδα του χωριού Ζάρακες

Ζαρακας
Τουρκμένιοι

thumb|right|300px|Νεαρή Τουρκμένια φορώντας παραδοσιακή ενδυμασία
Οι **Τουρκομάνοι** ή **Τουρκμένιοι** είναι τουρκικό φύλο εγκαταστημένο κυρίως στα κράτη της Κεντρικής Ασίας Τουρκμενιστάν, Αφγανιστάν, και στο βορειοανατολικό Ιράν, τη Συρία, το Ιράκ και το Βόρειο Καύκασο (Περιφέρεια της Σταυρούπολης της Ρωσίας). Μιλούν την τουρκμενική γλώσσα, η οποία είναι καταχωρημένη ως τμήμα του δυτικού (ογουζικού) κλάδου της οικογένειας των τουρκικών γλωσσών, μαζί με τα Τουρκικά, Αζέρικα, Κασκάι, Γκαγκαούζ και Σαλάρ.

Αρχικώς, όλες οι φυλές που δεν αποτελούσαν τμήμα της δυναστικής μυθολογικής παράδοσης των τουρκικών φύλων (για παράδειγμα οι Ουιγούροι, οι Καρλούκοι, οι Καλάχοι και ένας αριθμός άλλων φυλών) ονομάζονταν *Τουρκομάνοι*. Μόνο αργότερα αυτή η ονομασία πήρε τη μορφή συγκεκριμένου εθνωνύμου. Η ετυμολογία του όρου απορρέει από τη λέξη Τουρκ (Türk) συν το σογδιανής προέλευσης πρόσφυμα για την ομοιότητα, -μανοι (-man) ή -μενοι (-men), και σημαίνει *μοιάζοντας με Τούρκο* ή *συν-τούρκος* (δηλ. επίσης Τούρκος).

Η γλώσσα και εθνικότητα των Τουρκομάνων είχαν επηρεαστεί από τη μετανάστευση τους στη Δύση. Ο λόγιος Μαχμούτ Κασγκαρί προσφωνεί τους Καρλούκους επίσης ως Τουρκομάνους, αλλά η πρώτη φορά που χρησιμοποιήθηκε ο όρος Τουρκομάνοι ήταν από τον διάσημο Άραβα γεωγράφο αλ-Μουκαντάσι το δεύτερο μισό του 10ου αιώνα μ.Χ. Ο αλ-Μουκαντάσι έγραψε ότι οι Καρλούκοι και οι Ογούζοι Τούρκοι καλούντο Τουρκομάνοι. Κάποιοι σύγχρονοι λόγιοι πρότειναν ότι το πρόσφυμα -μάνοι λειτουργεί ως επιτακτικό, μεταφράζοντας τη λέξη *Τουρκομάνοι* ως *καθαροί Τούρκοι* ή *αυτοί που ομοιάζουν πιο πολύ με Τούρκο*. Οι μουσουλμάνοι χρονογράφοι όπως ο Ιμπν Καθίρ, αποδίδουν την ετυμολογία της λέξης στο μαζικό εξισλαμισμό 200.000 τουρκογενών οικογενειών το 971 μ.Χ., με αποτέλεσμα να ονομαστούν Τουρκομάνοι από το συνδυασμό των λέξεων *Τουρκ* και *Ιμάν* (η πίστη στα αραβικά).

Ιστορικώς, όλοι οι Δυτικοί ή Ογούζοι Τούρκοι ονομάστηκαν Τουρκμένιοι ή Τουρκομάνοι. Παρ’ όλα αυτά, σήμερα οι δυο αυτοί όροι συνήθως περιορίζονται σε δύο τουρκογενείς ομάδες: τους Τουρκμένιους του Τουρκμενιστάν και όμορων περιοχών της Κεντρικής Ασίας και τους Τουρκομάνους του Ιράκ και της Συρίας.

Κατά τη διάρκεια της οθωμανικής περιόδου, οι νομάδες αυτοί ήταν γνωστοί με τα ονόματα Τουρκμένοι και Γιορούκ ή Γιουρούκ (*νομάδας* στην τουρκική γλωσσική οικογένεια και κατόπιν παραφθοράς ως Χιρκάν, Χυρκάν, Χιρκάνιοι, Χυρκάνιοι (οι γνωστοί Υρκάνιοι των ελληνικών Χρονικών). Τα ονόματα αυτά χρησιμοποιούνται γενικώς για να περιγράψουν το νομαδικό τρόπο ζωής περισσότερο, παρά την εθνική τους καταγωγή. Παρόλα αυτά, οι όροι αυτοί χρησιμοποιούντο εναλλακτικώς και από ξένους.

## Εξωτερικοί σύνδεσμοι


Κατηγορία:Τουρκικά φύλα
Χέλμαντ ποταμός

thumb|260px|Ο ποταμός Χέλμαντ και ο παραπόταμός του που διασχίζουν το Αφγανιστάν από ΒΑ. προς ΝΔ και Δ.
Ο ποταμός **Χέλμαντ**, ή *Χελμάντ* ή *Χέλμουντ*, ή Χέλμεντ, ή *Χίρμαντ*, και αρχαία ελληνικά Ετύμανδρος, ή Ερύμανθος είναι ο μεγαλύτερος σε μήκος ποταμός του Αφγανιστάν με συνολικό μήκος περίπου τα 1.150 χλμ.

Ο ποταμός αυτός πηγάζει από τους ορεινούς όγκους Μπαμπά της οροσειράς Χίντου Κους, περίπου 80 χλμ. βόρεια της Καμπούλ απ΄ όπου και διασχίζοντας βόρεια τη μεγάλη διάβαση Γιουνάι, ρέει αρχικά νοτιοδυτικά και στη συνέχεια στρέφεται προς τα βόρεια όπου διασχίζοντας την έρημο Ντάστι Μάργκο καταλήγει στα ομώνυμα έλη και λίμνη Χέλμαντ, στη περιοχή Σιστάν, επί της μεθορίου των Ιρανο-αφγανικών συνόρων, παρά την πόλη Ζαμπόλ, απ΄ όπου και συνεχίζει στο έδαφος του Ιράν.
 
Ο ποταμός Χέλμαντ σε ένα μεγάλο μέρος του μήκους του παρουσιάζει μεγάλη περιεκτικότητα σε άλατα που τον καθιστούν πολλές φορές, σε ορισμένα σημεία του, τελείως ακατάλληλο για άρδευση καλλιεργειών. Παρά ταύτα τα νερά του αποτελούν ουσιαστικό παράγοντα για τους αγρότες στο Αφγανιστάν, αφού είναι αυτός που τροφοδοτεί τη Λίμνη Χαμούν, όσο επίσης και για τους αγρότες του Ιράν που συνεχίζει να ρέει στο έδαφός τους.

Γενικά ο ποταμός Χέρμαντ αποστραγγίζει μία λεκάνη (τη λεγόμενη Σιστάν) της οποίας η έκταση φθάνει τα 160.000 τ.χλμ. 

Ένας αρκετός αριθμός υδροηλεκτρικών φραγμάτων στο ρου του ποταμού έχουν δημιουργήσει πολλές τεχνητές λίμνες για την αγροτική ανάπτυξη των περιοχών του Αφγανιστάν που αρδεύει, με σημαντικότερο το μεγάλο φράγμα Καζάκαϊ στον ομώνυμο ταμιευτήρα (λίμνη).
Κύριος παραπόταμος του Χέλμαντ είναι ο ποταμός Αργκχαντάμπ επί του οποίου σημαντικό φράγμα βρίσκεται κοντά στην πόλη Κανταχάρ. 

Κατά την αρχαιότητα η όλη περιοχή που διέσχιζε ο τότε λεγόμενος από τους Έλληνες ποταμός Ερύμανθος όριζε το αρχαίο βασίλειο της Σακαστανής ή Παραιτακηνής όπου ήταν εγκατεστημένοι οι Σάκες.

## Πηγές
* «Εγκυκλοπαίδεια Πάπυρος Λαρούς Μπριτάννικα» τόμ. 61ος, σελ. 55

Κατηγορία:Ποταμοί του Αφγανιστάν
Κατηγορία:Ποταμοί του Ιράν
Κατηγορία:Διεθνείς ποταμοί της Ασίας
Κύπελλο Ελλάδος ποδοσφαίρου ανδρών 1966-67

Η **25η** διοργάνωση του **Κυπέλλου Ελλάδας 1966-67** υπήρξε μία από τις πιο ενδιαφέρουσες διοργανώσεις της δεκαετίας του 1960 καθώς σημαδεύθηκε από πολλές εκπλήξεις, ειδικά σε μια εποχή που αυτό δεν ήταν κάτι τόσο συνηθισμένο. Μέχρι τη φάση των «32» τα ζευγάρια των αγώνων προέκυπταν με γεωγραφικά κριτήρια ενώ από τον Γ' γύρο η κλήρωση υπήρξε ελεύθερη. Οι 16 ομάδες που είχαν φτάσει ως τον Γ΄ γύρο της περιόδου 1965-66 προκρίθηκαν χωρίς αγώνες ως τους 32, ενώ οι υπόλοιπες υποχρεώθηκαν να δώσουν μια σειρά προκριματικών αγώνων.

Τον αποκλεισμό γνώρισαν ο ΠΑΟΚ από τη Βέροια πριν ακόμη τη φάση των 32, ενώ άλλες 5 ομάδες Α' εθνικής αποκλείστηκαν από ομάδες μικρότερων κατηγοριών. Η Ασπίδα Ξάνθης (στην τελευταία της παρουσία μ' αυτή τη μορφή καθώς την επόμενη χρονιά προέκυψε ο Α.Ο. Ξάνθη) κατάφερε να αποκλείσει τους Πανσερραϊκό και Άρη, ο Ηρακλής αποκλείστηκε από τον Πανελευσινιακό ο οποίος έφτασε ως τον ημιτελικό, ο Βύζας Μεγάρων από τον Ροδιακό (κομμάτι της μετέπειτα Ρόδου) και το Αιγάλεω από τον Αστέρα Ζωγράφου.

Τον πιο «ηχηρό» όμως αποκλεισμό υπέστη ο Ολυμπιακός, γνωρίζοντας εντός έδρας την ήττα από τον Απόλλωνα στον προημιτελικό με 0-2. Ήταν η πρώτη ήττα των «ερυθρόλευκων» στον θεσμό του κυπέλλου Ελλάδας μετά από 11 χρόνια, και πιο συγκεκριμένα από την ήττα του από την ΑΕΚ στον τελικό του 1956. (Η ήττα στον τελικό του 1966 από την ίδια ομάδα ήταν χωρίς αγώνα).

Στον τελικό έφτασαν ο Παναθηναϊκός, που στο μεταξύ είχε αποκλείσει την ΑΕΚ, και ο Πανιώνιος, ο οποίος περισσότερο τυχερός είχε μία πρόκριση επί του ΟΦΗ στην κλήρωση και άλλη μία επί της Καβάλας χωρίς αγώνα. Στον τελικό, ο Παναθηναϊκός επικράτησε με 1-0 του Πανιωνίου και έκλεισε θετικά μία δύσκολη για εκείνον χρονιά, που είχε σημαδευτεί από έντονες κόντρες μεταξύ ποδοσφαιριστών, προπονητή και διοίκησης.

## Οι αγώνες (από την τελευταία φάση των προκριματικών γύρων και μετά)

## Ο τελικός

* Αθήνα, Γήπεδο Νέας Φιλαδέλφειας, Πέμπτη 6 Ιουλίου 1967
* 24px **[[Παναθηναϊκός (ποδόσφαιρο)|Παναθηναϊκός]]** - 24px Πανιώνιος **1-0** (ημίχρονο: 0-0)
* **Σκόρερ**: Γραμμός (56' 13px|Πετυχημένο σουτ)
* **Διαιτητής**: Φούλβιο Πιερόνι (Ιταλός) 
* **Θεατές**: 28.000

## Παραπομπές


Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1966-1967
Χελιδονού

Η **Χελιδονού** είναι περιοχή της Κηφισιάς, στο νομό Αττικής, την οποία και διασχίζουν ο Κηφισός ποταμός και το ομώνυμο "ρέμα της Χελιδονούς" που καταλήγει στον Κηφισό. Στη περιοχή αυτή υφίσταται και η πολύ παλαιά Μονή Χελιδονούς, ή Μονή Παναγίας της Χελιδονούς, από το όνομα της οποίας και προήλθε η ονομασία της περιοχής, καθώς και του ομώνυμου ρέματος.

Η εκκλησιά χτίστηκε αργότερα του περιγραφόμενου θαύματος γύρω από μία σπηλιά με πηγή. Από την πηγή-εκκλησία ανέβλυζε νερό έως το 1980 αφού μάλιστα η πηγή ανάβλυζε μέσα από την εκκλησία και τροφοδοτούσε το ομώνυμο Ρέμα της Χελιδονούς.

Κατηγορία:Κηφισιά
Γιώργος Κουλακιώτης

Ο **Γιώργος Κουλακιώτης** είναι Έλληνας πρώην ποδοσφαιριστής που αγωνιζόταν ως κεντρικός αμυντικός, ο οποίος είχε αγωνιστεί για πολλά χρόνια στην Α' Εθνική και κυρίως στον ΠΑΟΚ. Γεννήθηκε στις 5 Μαΐου του 1977 στην πρωτεύουσα της Ημαθίας, Βέροια και είναι γιος του παλιού ποδοσφαιριστή Κώστα Κουλακιώτη.

## Καριέρα
### Σε συλλογικό επίπεδο

Ξεκίνησε το ποδόσφαιρο από τους ερασιτέχνες της Βέροιας και το καλοκαίρι του 1994 προωθήθηκε στην επαγγελματική ομάδα, με την οποία πανηγύρισε το 1996 την άνοδο στην Α' Εθνική. Κατά τη χειμερινή μεταγραφική περίοδο του 1997/98 έκανε το μεγάλο βήμα στην καριέρα του παίρνοντας μεταγραφή για τον ΠΑΟΚ.

Στον "Δικέφαλο του Βορρά" έμεινε μέχρι το καλοκαίρι του 2002 όταν και αποδεσμεύτηκε, μετρώντας συνολικά 90 συμμετοχές (61 αγώνες στο Πρωτάθλημα, 22 στο Κύπελλο και 7 στο Κύπελλο ΟΥΕΦΑ) και 5 τέρματα (2 στο Πρωτάθλημα και 3 στο Κύπελλο) με την ομάδα της Θεσσαλονίκης, ενώ το 2001 πανηγύρισε και την κατάκτηση του Κυπέλλου Ελλάδος μετά τον νικηφόρο τελικό με τον Ολυμπιακό στην Αθήνα (4-2).

Επόμενος σταθμός της καριέρας του ήταν η Καλλιθέα όπου αγωνίστηκε μέχρι το 2006 όταν η ομάδα υποβιβάστηκε στη Β' Εθνική. Ακολούθησαν περάσματα από τον Πανθρακικό και τον Αγροτικό Αστέρα (αμφότερες ομάδες Β' Εθνικής), ενώ τελευταίος σταθμός στην καριέρα του υπήρξε ο Μακεδονικός, στον οποίο αγωνίστηκε στην Γ' Εθνική, από το καλοκαίρι του 2008 μέχρι το 2010, όταν και αποσύρθηκε από την ενεργό δράση.

### Στις εθνικές ομάδες
Υπήρξε μέλος της Εθνικής Ελπίδων που έλαβε μέρος στον τελικό του Ευρωπαϊκού Πρωταθλήματος Ελπίδων (Κ-21) το 1998, εναντίον της Ισπανίας.

## Παραπομπές


## Πηγές

* Το προφίλ του Γιώργου Κουλακιώτη στο transfermarkt

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Ποδοσφαιριστές Μακεδονικού
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Βριτόμαρτις

Η **Βριτόμαρτις** ή **Βριτάμαρπις** ήταν θεότητα της ελληνικής μυθολογίας, προστάτιδα των ψαράδων, που λατρευόταν στην Κρήτη.

Η Βριτόμαρτις ήταν μια νέα και όμορφη κοπέλα από την αρχαία Γόρτυνα, κατά μία εκδοχή ήταν κόρη  του Δία και της Κάρμης από την αρχαία πόλη Τάρρα. Πέφτοντας κάποια μέρα  στη θάλασσα, σώθηκε από τα δίχτυα ψαράδων. Όταν πέθανε, θεοποιήθηκε και προστάτευε τους ψαράδες. Μια άλλη εκδοχή του μύθου λέει ότι ήταν νύμφη της Αρτέμιδας, καθώς μια μέρα κυνηγούσε την είδε ο Μίνωας και την ερωτεύτηκε. Επί 9 μήνες την κυνηγούσε, αλλά αυτή κρυβόταν και, στο τέλος, η Βριτομάρτις, για να γλιτώσει, έπεσε στη θάλασσα από το βουνό Δίκτη. Ψαράδες που βρίσκονταν εκεί την έσωσαν και από τότε τους προστάτευε. Από τότε ονομαζόταν και Δίκταιννα ή Δίκτυννα, από το όρος από το οποίο έπεσε στη θάλασσα. Στην Κρήτη υπήρχαν πολλά ιερά της, τα Δύκταιννα όπως λέγονταν.

## Παραπομπές


Κατηγορία:Θεότητες της ελληνικής μυθολογίας
Κατηγορία:Νύμφες της ελληνικής μυθολογίας
Κατηγορία:Αρχαίοι Κρήτες
Κατηγορία:Θεότητες του κυνηγιού
Κατάλογος αρχηγών κράτους της Μαδαγασκάρης

Η **[[Μαδαγασκάρη]]** έγινε ανεξάρτητο κράτος από τη Γαλλία το 1960.  Από το 1787 ως το 1897 το νησί διοικούνταν από Μονάρχες. Πρώτος πρόεδρος της χώρας ήταν ο Φιλιμπέρ Τσιρανάνα. Η θητεία του Προέδρου της Δημοκρατίας είναι πενταετής και κατοικία του είναι το Προεδρικό Μέγαρο στην Ιαβολόχα.

## Διαδοχή
Σε περίπτωση κένωσης της θέσης, ο πρόεδρος της Γερουσίας θα ενεργεί ως προσωρινός διάδοχος του προέδρου. Μετά το στρατιωτικό πραξικόπημα του 2025, ο συνταγματάρχης Μικαέλ Ραντριανιρινά διορίστηκε πρόεδρος.

## Μονάρχες της [[Μαδαγασκάρη]]ς (1787-1897)
### Δυναστεία Μερίνα
* Βασιλιάς Αντριαναμποϊνιμερίνα (1787 - 1810)
* Βασιλιάς Ραντάμα Α΄ ο Μέγας (1810 - 27 Ιουλίου 1828) (Βασιλιάς πάσης Μαδαγασκάρης από 23 Οκτωβρίου 1817)
* Βασίλισσα Ραναβαλόνα Α΄ (1 Αυγούστου 1828 - 16 Αυγούστου 1861)
* Βασιλιάς Ραντάμα Β΄ (16 Αυγούστου 1861 - 12 Μαΐου 1863)
* Βασίλισσα Ρασοχερίνα (13 Μαΐου 1863 - 1 Απριλίου 1868)
* Βασίλισσα Ραναβαλόνα Β΄ (2 Απριλίου 1868 - 13 Ιουλίου 1883)
* Βασίλισσα Ραναβαλόνα Γ΄ (13 Ιουλίου 1883 - 28 Φεβρουαρίου 1897)

* Αποικιοκρατική περίοδος 1897-1959

## Μαλαγασική Δημοκρατία (1959-1975)

### Πρόεδρος

## Υπόμνημα
;*Πολιτικά κόμματα*
*
*
*
*
*
*
*

;*Λοιπές ομάδες*
*
*

;*Στάτους*
*

## Κατάλογος
(Οι ημερομηνίες σε πλάγιους χαρακτήρες υποδηλώνουν *de facto* συνέχιση του αξιώματος)

## Σημειώσεις

## Παραπομπές


## Πηγές
* http://rulers.org/rulm1.html#madagascar- Rulers.org.

Αρχηγοί κράτους της Μαδαγασκάρης
Βραβεία Βρετανικής Ακαδημίας Κινηματογράφου 2008

Η **62<sup>η</sup> απονομή των Βραβείων της Βρετανικής Ακαδημίας Κινηματογράφου**, γνωστών και ως **Βραβείων BAFTA**, έλαβε χώρα στις 8 Φεβρουαρίου 2009 στο *Royal Opera House* του Λονδίνου για να τιμήσει τις καλύτερες επιδόσεις για το έτος 2008.

Πρωταγωνίστρια της βραδιάς αναδείχτηκε με επτά βραβεία BAFTA η ταινία *«[[Slumdog Millionaire]]»* του Βρετανού Ντάνυ Μπόιλ, συμπεριλαμβανομένων αυτών της καλύτερης ταινίας και καλύτερης σκηνοθεσίας. Συνολικά είχε συγκεντρώσει υποψηφιότητες για 11 βραβεία, όπως και *«[[Η απίστευτη ιστορία του Μπέντζαμιν Μπάτον]]»* του Ντέιβιντ Φίντσερ που απέσπασε 3 διακρίσεις.

Το ειδικό βραβείο της Ακαδημίας απονεμήθηκε στον Τέρι Γκίλιαμ. Ο τελευταίος έγινε μέλος της Βρετανικής Ακαδημίας ως αναγνώριση της προσφοράς του στον κηνηματογράφο. Για την προσφορά τους στο βρετανικό κινηματογράφο τιμήθηκαν επίσης δύο εταιρίες, τα Shepperton Studios και τα Pinewood Studios.

## Υποψηφιότητες ανά κατηγορία
Ακολουθούν αναλυτικά όλες οι υποψηφιότητες ανά κατηγορία. Οι νικητές σημειώνονται με έντονη συμβολοσειρά.

## Σημειώσεις


## Εξωτερικοί σύνδεσμοι
* Επίσημη ιστοσελίδα της Ακαδημίας.
* Ανακοίνωση των νικητών στο IMDb. 

2008
BAFTA
Πατίνα

**Πατίνα** ονομάζεται το λεπτό στρώμα πρασινωπής ουσίας που καλύπτει τα χάλκινα και ορειχάλκινα αντικείμενα ως αποτέλεσμα της χημικής τους διάβρωσης, όταν αυτά μείνουν για μεγάλο χρονικό διάστημα εκτεθειμένα στον αέρα ή θαμμένα κάτω από τη γη. Συχνά ο όρος χρησιμοποιείται και για άλλα οξείδια που σχηματίζονται στην επιφάνεια διαφόρων μετάλλων, με αποτέλεσμα ο όρος πατίνα να αναφέρεται γενικότερα στην όψη που παίρνει η επιφάνεια διαφόρων αντικειμένων (ασημικά, έπιπλα κλπ.) με το πέρασμα του χρόνου. Η πατίνα είναι δυνατό να δημιουργηθεί και με τεχνητό τρόπο για  λόγους αισθητικής. χρησιμοποιώντας διάφορες χημικές ουσίες οι οποίες απομιμούνται τη φυσική οξείδωση και δημιουργούν τεχνητή παλαίωση.

## Βιβλιογραφία
*Χέρμπερτ Ρηντ, κ.ά., *Λεξικό Εικαστικών Τεχνών*, εκδ. Υποδομή, Αθήνα, 1986, σελ. 255.

## Εξωτερικοί σύνδεσμοι
* 

Κατηγορία:Καλλιτεχνικές τεχνικές
Κατηγορία:Μεταλλουργία
Κατηγορία:Γλυπτική
Κατηγορία:Έπιπλα
Κατηγορία:Υλικά τέχνης
Κατηγορία:Χαλκός
Mercedes-Benz W209

Το **Mercedes-Benz W209**, γνωστό και ως **Mercedes-Benz CLK-Class W209**, ήταν ένα 2-πορτο μεσαίο πολυτελές σπορ αυτοκίνητο που παρήχθη από τη γερμανική αυτοκινητοβιομηχανία Mercedes-Benz, από τον Ιούνιο του 2002 έως τον Φεβρουάριο του 2010. Ήταν η δεύτερη γενιά της CLK-Class και, όπως είχε συμβεί και με την πρώτη γενιά, κυκλοφόρησε σε δύο εκδοχές αμαξώματος, κουπέ και καμπριολέ, επίσης η δεύτερη γενιά έβγαινε χωρίς [πυλώνα](https://en.m.wikipedia.org/wiki/Pillar_(car)) κάνοντας το πιο ωραίο και με μια πανοραμική θέα. Προσφερόταν με μια μεγάλη παλέτα κινητήρων, βενζίνης και ντίζελ, από 4-κύλινδρους σε σειρά (η βασική έκδοση ήταν η 4-κύλινδρη CLK200) έως V8 (οι εκδόσεις CLK500 και CLK63 AMG), σε αντίθεση με την πρώτη γενιά, που είχε προσφερθεί αποκλειστικά με βενζινοκινητήρες.

Αντικατέστησε την Mercedes-Benz W208, που ήταν και η πρώτη γενιά της CLK-Class, και αντικαταστάθηκε το 2009 από την Mercedes-Benz E-Class Coupé C207. Η παραγωγή της έκδοσης coupé του W209 έληξε τον Μάιο του 2009 και του cabriolet τον Μάρτιο του 2010. Οι κυριότεροι ανταγωνιστές του W209, ήταν το Audi A5 και BMW Σειρά 3 E90

## Εμπορική τοποθέτηση
thumb|left|Mercedes-Benz CLK350 Convertible του 2009.

Αν και γενικώς αναφερόταν με τον κωδικό **W209**, στην πραγματικότητα οι δύο εκδοχές του έφεραν διαφορετικά αρχικά γράμματα στους κωδικούς: το coupé ονομαζόταν **C209** και το cabriolet **A209**. Η W209 βασιζόταν στο σασί και στα μηχανικά μέρη της Mercedes-Benz C-Class W203, η οποία είχε κυκλοφορήσει στην αγορά από το 2000, αν και η W209 ήταν εμφανώς πολυτελέστερη.

Να σημειωθεί για την προκάτοχο CLK-Class πρώτης γενιάς ότι ο λόγος που οδήγησε στη δημιουργία της, ήταν η απόφαση της Mercedes-Benz να προσθέσει στην παλέτα της έναν εκπρόσωπο στις κατηγορίες των μεσαίων πολυτελών κουπέ και καμπριολέ, ταυτόχρονα, και αυτό διατηρήθηκε και στη δεύτερη γενιά της. Ειδικότερα η ανοικτή έκδοση της CLK-Class, και στις δύο γενιές της, ήταν τότε το μοναδικό 4-θέσιο cabriolet της Mercedes-Benz κατά το τότε χρονικό διάστημα.

## Ετήσιες πωλήσεις

Παρακάτω παρουσιάζονται οι ετήσιες πωλήσεις στην Ευρωπαϊκή Ένωση και στις Ηνωμένες Πολιτείες Οι χρονολογίες δίνονται σε ημερολογιακά έτη και όχι σε σεζόν (model years).

## Τεχνικά χαρακτηριστικά

## Αναφορές



## Εξωτερικοί σύνδεσμοι

W209
Κατηγορία:Σπορ αυτοκίνητα
Κατηγορία:Γερμανικά αυτοκίνητα
Δήμος Ωλένης

Ο **Δήμος Ωλένης** ήταν δήμος του Νομού Ηλείας που συστάθηκε με το δικοικητικό πρόγραμμα «Καποδίστριας» από τη συνένωση δεκαέξι παλαιότερων κοινοτήτων της περιοχής, οι οποίες αποτέλεσαν στη συνέχεια τα δημοτικά διαμερίσματα αυτού. Λειτούργησε την περίοδο 1997-2010 οπότε και καταργήθηκε με την εφαρμογή του διοικητικού προγράμματος «Καλλικράτης» και εντάχθηκε στον Δήμο Πύργου.

Βρισκόταν στο κεντρικό τμήμα του νομού και συνόρευε με τους δήμους: Πηνείας, Φολόης, Αρχαίας Ολυμπίας, Πύργου και Αμαλιάδος. Είχε μόνιμο πληθυσμό 8.713 κατοίκους βάσει της απογραφής του 2001 και καταλάμβανε έκταση 152.231 στρεμμάτων. Ο δήμος πήρε την ονομασία του από τη μεσαιωνική πόλη **Ώλενα**.

Έδρα του ήταν το χωριό Καράτουλα.

## Δημοτικά διαμερίσματα
Στο δήμο περιλαμβάνονταν τα εξής 16 δημοτικά διαμερίσματα:
: **Δ.δ. Καράτουλα** [ 952 ]
::* ο Καράτουλας [ 941 ]
::* τα Κλειδεραίικα [ 8 ]
::* τα Μάρμαρα [ 3 ]
: **Δ.δ. Αγίας Άννης** -- η Αγία Άννα [ 368 ]
:
: **Δ.δ. Αρβανίτη** -- ο Αρβανίτης [ 330 ]
:
: **Δ.δ. Γουμέρου** -- το Γούμερο [ 1.000 ]
:
: **Δ.δ. Καρυάς** [ 219 ]
::* η Καρυά [ 84 ]
::* η Βαρβαρίνα [ 44 ]
::* το Σιτοχώρι [ 91 ]
: **Δ.δ. Κλινδιάς** -- ο Κλινδιάς [ 538 ]
:
: **Δ.δ. Κουτσοχέρας** -- η Κουτσοχέρα [ 688 ]
:
: **Δ.δ. Λανθίου** [ 549 ]
::* το Λάνθι [ 532 ]
::* η Μονή Κρεμαστής [ 17 ]
: **Δ.δ. Λατζοΐου** [ 829 ]
::* το Λατζόι [ 575 ]
::* ο Άγιος Γεώργιος [ 130 ]
::* το Αλμυρίκι [ 96 ]
::* ο Γραμματικός [ 28 ]
: **Δ.δ. Μαγούλας** [ 595 ]
::* η Μαγούλα [ 560 ]
::* τα Κατσομαλιαραίικα [ 35 ]
: **Δ.δ. Μουζακίου** -- το Μουζάκι [ 432 ]
:
: **Δ.δ. Πεύκης** -- η Πεύκη [ 335 ]
:
: **Δ.δ. Σοπίου** -- το Σόπι [ 303 ]
:
: **Δ.δ. Χαριάς** -- η Χαριά [ 234 ]
:
: **Δ.δ. Χειμαδιού** -- το Χειμαδιό [ 645 ]
:
: **Δ.δ. Ωλένης** -- η Ωλένη [ 696 ]

## Διατελέσαντες δήμαρχοι
### Πρόεδροι της Κοινότητας (μετά το 1978)

### Δήμαρχοι

## Σημειώσεις


## Παραπομπές


## Πηγές
* 

## Εξωτερικοί σύνδεσμοι
* 
* 
* 
* 


Κατηγορία:Δήμοι της περιφερειακής ενότητας Ηλείας
Κατηγορία:Δήμος Πύργου
Γεώργιος Χέλμης

Ο **Γεώργιος Χέλμης**, του Αγγέλου (1891-1975) ήταν έμπορος και θεατρικός επιχειρηματίας, σύζυγος της Μαρίκας Κοτοπούλη.

Γεννήθηκε στο Κάιρο το 1891. Σπούδασε στην Εμπορική Σχολή Χάλκης και σε ομοία Ανώτερη Σχολή του Λονδίνου. Στην αρχή ασχολήθηκε με τη βιομηχανία και το εμπόριο και από το 1919 ασχολήθηκε με το ελληνικό θέατρο. Το 1924 νυμφεύφθηκε τη Μαρίκα Κοτοπούλη με την οποία και συνεργάσθηκε στις θεατρικές και κινηματογραφικές επιχειρήσεις, τόσο στο Θέατρο Κοτοπούλη στην πλατεία Ομονοίας όσο και στο θέατρο ΡΕΞ επί της λεωφόρου Πανεπιστημίου (Αθήνα). 
Είχε αναλάβει τρεις φορές γενικός διευθυντής της Εθνικής Λυρικής Σκηνής, την περίοδο 1938 - 1939, το 1949, καθώς επίσης και το 1957.

Ο Γεώργιος Χέλμης, προέρχονταν από τον δεύτερο κλάδο της ιστορικής οικογένειας Χέλμη που κατάγονταν από τη Χειμάρρα της Βορείας Ηπείρου. Πέθανε στην Αθήνα το 1975.

## Πηγές
*"Νεώτερον Εγκυκλοπαιδικόν Λεξικόν Ηλίου" τομ.18ος , σελ.606
*"Εγκυκλοπαίδεια Πάπυρος Λαρούς Μπριτάννικα" τομ.61ος , σελ.55

Χέλμης
Μελτέμι

right|thumb|450px|
Το **μελτέμι** (πληθ. μελτέμια· αρχαία ελληνικά: *ἐτησίαι*) είναι ετήσιος καλοκαιρινός τοπικός ημερήσιος άνεμος που εκδηλώνεται στις ελληνικές θάλασσες και κυρίως στο Αιγαίο. Η διεύθυνση των ανέμων αυτών στο βόρειο Αιγαίο είναι από ΒΑ. διευθύνσεις, στο κεντρικό από βόρειες και Β/ΒΔ, στο νότιο Αιγαίο και Κρητικό πέλαγος από ΒΔ., φθάνοντας μέχρι δυτικές διευθύνσεις κυρίως στη Ρόδο.

Στο Ιόνιο και την Αδριατική είναι μικρότερης έντασης και πνέουν κυρίως από ΒΔ. διευθύνσεις. Η ετυμολογία της λέξης είναι τουρκικής προέλευσης. Οι αρχαίοι Έλληνες τον ονόμαζαν **Ετήσιον** (πληθ. Ἐτησίαι), ονομασία που τη χρησιμοποιούν πλείστοι λαοί. Τα μελτέμια ανήκουν γενικά στη κατηγορία των εποχικών ανέμων.

Οι «ετησίες» πνέουν από βόρεια κατεύθυνση ως ψυχρή μάζα με συνέπεια να δροσίζουν ευχάριστα το καλοκαίρι. Δημιουργούνται από ένα μεγάλο σύστημα υψηλών πιέσεων στα Βαλκάνια, βόρεια της Ελλάδας, και ένα μεγάλο σύστημα χαμηλών πιέσεων στη Μικρά Ασία και ανατολικά στη Μεσόγειο. Το χαμηλό σύστημα πιέσεων οφείλεται κυρίως στα μεγάλα θερμικά ανοδικά ρεύματα πάνω από την Ινδία όπου καθιστούν ένα μεγάλο θερμικό ελάχιστο πίεσης που εκτείνεται στο μέσον του καλοκαιριού μέχρι και την ανατολική Μεσόγειο.

Κατά το Μάιο προς αρχές Ιουνίου σημειώνονται ελαφροί βόρειοι άνεμοι, οι λεγόμενοι πρόδρομοι διάρκειας 2-3 εβδομάδων. Στη συνέχεια διακόπτονται προσωρινά τον Ιούνιο. Στο διάστημα αυτό πνέουν κατά διαλείμματα βόρειοι άνεμοι - εξ ου και "διαλείποντες άνεμοι"- με μικρή ένταση. Μια εβδομάδα αργότερα επαναρχίζουν τα λεγόμενα τότε μελτέμια που συνεχίζουν μέχρι τις αρχές του Οκτωβρίου, με μέση ένταση τα 6-7 μποφόρ.

Γενικά οι καιρικές συνθήκες που συνοδεύουν τις ετησίες ή μελτέμια είναι αίθριος ουρανός και κυματώδης θάλασσα. Αυτό επιβάλλει πολλές φορές τη διακοπή δρομολογίων μικρών σκαφών, ιδίως την ημέρα όπου και παρουσιάζουν τη μεγαλύτερη ένταση και μάλιστα κατά τις ώρες της μεγαλύτερης τιμής θερμοκρασίας. 

Οι μάζες αέρος που κινεί το μελτέμι προέρχονται από τη νότια Ρωσία. Με την πάροδό τους από την Ευρώπη ξηραίνονται και κάνουν αφενός τον ουρανό να φαίνεται καταγάλανος, αφετέρου δημιουργούν καλύτερες συνθήκες ορατότητας.

## Δείτε επίσης
* Γραιγώλια Αγίου Ιωάννη 

## Εξωτερικοί Σύνδεσμοι
* Τοπικοί Μεσογειακοί Άνεμοι (στα Αγγλικά) 
* Ονομασίες Ανέμων (στα Αγγλικά)

Κατηγορία:Ναυσιπλοΐα
Κατηγορία:Άνεμοι
Κατηγορία:Κλίμα στην Ελλάδα
Βραβεία Σωματείου Αμερικανών Ηθοποιών του 2008

μικρογραφία|Ο Γουίλιαμ Σάτνερ στην 15η απονομή των Screen Actors Guild Awards.
Η **15η απονομή των Screen Actors Guild Awards**, των βραβείων που απένειμε το Σωματείο Αμερικανών Ηθοποιών σε συναδέλφους τους που ξεχώρισαν με τις ερμηνείες τους κατά το έτος 2008, έλαβε χώρα στις 25 Ιανουαρίου 2009. Για 13η συνεχή χρονιά την εκδήλωση φιλοξένησε το Shrine Exposition Center στο Λος Άντζελες, Καλιφόρνια. Τηλεοπτικά μεταδόθηκε ταυτόχρονα από τα δίκτυα TNT και TBS.

Τις περισσότερες υποψηφιότητες συγκέντρωσε η ταινία *«[[Αμφιβολία (ταινία)|Αμφιβολία]]»*, πέντε συνολικά στον αριθμό. Όσον αφορά τα τηλεοπτικά βραβεία, από τρεις υποψηφιότητες συγκέντρωσαν οι σειρές *«Boston Legal»*, *«30 Rock»*, *«John Adams»*, *«Mad Men»* και *«The Closer»*.

Κατά τη διάρκεια της βραδιάς ξεχώρισε η σειρά *«30 Rock»* η οποία τιμήθηκε με βραβείο και στις τρεις κατηγορίες στις οποίες ήταν υποψήφια. Για τη συνολική προσφορά του τιμήθηκε ο ηθοποιός **Τζέημς Ερλ Τζόουνς**.

## Κινηματογραφικά Βραβεία
Οι υποψηφιότητες για αυτή τη χρονιά ανακοινώθηκαν στις 18 Δεκεμβρίου 2008. Ακολουθούν αναλυτικά παρακάτω. Με έντονη γραμματοσειρά δηλώνονται οι νικητές.

## Τηλεοπτικά Βραβεία
Οι υποψηφιότητες για αυτή τη χρονιά ανακοινώθηκαν στις 18 Δεκεμβρίου 2007. Ακολουθούν αναλυτικά παρακάτω. Με έντονη γραμματοσειρά δηλώνονται οι νικητές.

## Εξωτερική σύνσδεμοι
* Επίσημη Ανακοίνωση των Νικητών
* Φωτογραφίες και ευχαριστήριοι λόγοι
* Φωτορεπορτάζ
* Νικητές στο IMDb 

2008
Ηθοποιών Σωματείο